Proiect

LEGE

pentru modificarea şi completarea unor acte legislative
Parlamentul adoptă prezenta lege organică.

Art. I – Legea nr. 156 – XIV din 14 octombrie 1998 privind pensiile de asigurări sociale de stat (Monitorul Oficial al Republicii Moldova, 1998, nr. 111 -113, art. 683) cu modificările şi completările ulterioare, se modifică şi se completează după cum urmează:

Art. 43

1. În aliniatele (1) şi (2) iar sintagma “75% din suma tuturor plăţilor lunare” cu sintagma “42% din suma tuturor plăţilor lunare”.
2. În alineatul (3), sintagma “75% din suma tuturor plăţilor lunare” se substituie cu sintagma “42% din suma tuturor plăţilor lunare”.

Art. II – Legea nr. 1111 – XIV din 11 martie 1997 privind asigurarea activităţii Preşedintelui Republicii Moldova (Monitorul Oficial al Republicii Moldova, 1997, nr. 016, art. 180) cu modificările şi completările ulterioare, se modifică şi se completează după cum urmează:

Art. 13

1. În aliniatul (1) sintagma “75 la sută din salariul lunar” se substituie cu sintagma “42% din suma tuturor plăţilor lunare”.
2. În aliniatul (2) sintagma “vîrsta de 55 de ani (bărbaţi) şi 50 de ani (femei)” se substituie cu sintagma “62 de ani (bărbaţi) şi 57 de ani (femei)”.
Art. III – Guvernul, în termen de 2 luni, va aduce actele sale normative în concordanţă cu prezenta lege.

PREŞEDINTELE  PARLAMENTULUI
NOTĂ EXPLICATIVĂ

la proiectul de lege pentru modificarea şi completarea 

unor acte legislative
Proiectul de lege pentru modificarea şi completarea unor acte legislative (Legii nr. 156-XIV din 14 octombrie 1998 privind pensiile de asigurări sociale de stat cu modificările şi completările ulterioare şi Legii nr. 1111-XIV din 11 martie 1997 privind asigurarea activităţii Preşedintelui Republicii Moldova cu modificările şi completările ulterioare) are ca scop ajustarea normelor de asigurare cu pensii a unor categorii de cetăţeni la normele generale de pensionare, asigurându-se astfel respectarea principiilor de bază pe care se axează actualmente sistemul de pensionare: principiul echităţii sociale şi principiul “pensiei asigurate”

Aceste principii, conform Strategiei de reformă a sistemului de asigurare cu pensii, adoptată de Parlament la 23 septembrie 1998, presupun aplicarea unor norme similare pentru toţi beneficiarii de pensii. În acest context, proiectul în cauză propune  modificarea modului de calculare a pensiilor pentru deputaţi în Parlament, membrii Guvernului şi Preşedintele Republicii Moldova (care în prezent dispun de anumite facilităţi la capitolul dat) reieşind din durata stagiului de cotizare şi venitul din care s-au depus cotele de asigurări sociale. 

Astfel, se propune stabilirea unei pensii de bază în mărime de 42% din venitul acestor categorii de persoane în conformitate cu prevederile art. 16 din Legea privind pensiile de asigurări sociale de stat.

Adiţional la cele expuse, în condiţiile actuale socio-economice dificile, proiectul propus urmăreşte şi scopul optimizării reducerii cheltuielilor pentru asigurarea cu pensii, economiile urmând a fi redirecţionate spre majorarea îndemnizaţiilor sociale pentru grupurile social vulnerabile. 

